KOMMISSIONENS BESLUTNING

af 10. juni 1999

om opstilling af miljøkriterier for tildeling af Fællesskabets miljømærke til vaskemidler

(meddelt under nummer K(1999) 1522)

(EØS-relevant tekst)

(1999/476/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 880/92 af 23. marts 1992 om en EF-ordning for tildeling af et miljømærke(1) særlig artikel 5, stk. 1; andet afsnit, og

ud fra følgende betragtninger:

(1) Kommissionen opstillede ved beslutning 95/365/EF(2) miljøkriterier for tildeling af Fællesskabets miljømærke til vaskemidler, som udløb den 25. juli 1998 ifølge artikel 3 deri;

(2) der bør vedtages en ny beslutning om produktgruppen vaskemidler og fastlægges kriterier for denne produktgruppe, som gælder i tre år;

(3) det er hensigtsmæssigt at revidere de kriterier, der blev fastlagt ved beslutning 95/365/EF; så de afspejler udviklingen på markedet;

(4) i artikel 5, stk. 1, første afsnit, i forordning (EØF) nr. 880/92 fastsættes det, at betingelserne for tildeling af miljømærket fastlægges for hver produktgruppe for sig;

(5) i artikel 10, stk. 2, i forordning (EØF) nr. 880/92 hedder det, at et produkts indvirkning på miljøet vurderes ud fra de specifikke kriterier for produktgrupperne;

(6) i artikel 4, stk. 2, litra a), i forordning (EØF) nr. 880/92 hedder det, at et miljømærke ikke kan tildeles produkter, som er stoffer eller præparater klassificeret som farlige i henhold til Rådets direktiv 67/548/EØF(3), senest ændret ved Kommissionens direktiv 98/98/EF(4), og Rådets direktiv 88/379/EØF(5), senest ændret ved Kommissionens direktiv 96/65/EØF(6), men kan tildeles produkter indeholdende sådanne stoffer eller præparater, for så vidt som de opfylder målsætningerne i EF-ordningen for tildeling af et miljømærke;

(7) vaskemidler indeholder stoffer og præparater, der er klassificeret som farlige i henhold til ovennævnte direktiver;

(8) de miljøkriterier, der er opstillet i nærværende beslutning, indeholder specielt grænseværdier og pointberegninger, som mest muligt begrænser indholdet af stoffer og præparater, der er klassificeret som farlige, i de vaskemidler, der kan tildeles et miljømærke;

(9) vaskemidler, der opfylder disse kriterier, har derfor mindre virkninger for miljøet og opfylder målsætningerne i EF-ordningen for tildeling af et miljømærke;

(10) den 22. juli 1998 vedtog Kommissionen en henstilling om god miljøpraksis for vaske- og rengøringsmidler(7);

(11) i overensstemmelse med artikel 6 i forordning (EØF) nr. 880/92 har Kommissionen foretaget høring af de vigtigste interessegrupper i et samrådsforum;

(12) foranstaltningerne i denne beslutning er i overensstemmelse med udtalelsen fra det udvalg, der er nedsat i medfør af artikel 7 i forordning (EØF) nr. 880/92 -

VEDTAGET FØLGENDE BESLUTNING:

Artikel 1

Produktgruppen "vaskemidler" omfatter alle vaskemidler i pulverform, flydende form eller en hvilken som helst anden form til vask af tekstiler, som i første række er beregnet til brug i vaskemaskiner.

Artikel 2

Miljøegenskaberne og brugsegnetheden for produktgruppen som defineret i artikel 1 vurderes ud fra de specifikke miljøkriterier og kriterier for produktets brugsegnethed i bilaget og i tillæg I, del A, I, del B, II, III og IV.

Artikel 3

Produktgruppedefinitionen og kriterierne for produktgruppen gælder for en periode på tre år regnet fra den dato, hvor denne beslutning får virkning.

Artikel 4

Til administrative formål tildeles kodenummeret "006" til denne produktgruppe.

Artikel 5

Denne beslutning er rettet til medlemsstaterne.

Udfærdiget i Bruxelles, den 10. juni 1999.

På Kommissionens vegne

Ritt BJERREGAARD

Medlem af Kommissionen

(1) EFT L 99 af 11.4.1992, s. 1.

(2) EFT L 217 af 13.9.1995, s. 14.

(3) EFT 196 af 16.8.1967, s. 1.

(4) EFT L 355 af 30.12.1998, s. 1.

(5) EFT L 187 af 16.7.1988, s. 14.

(6) EFT L 265 af 18.10.1996, s. 15.

(7) EFT L 215 af 1.8.1998, s. 73.

BILAG

BAGGRUND

De generelle krav, der er opstillet ved forordning (EØF) nr. 880/92 om en EF-ordning for tildeling af et miljømærke, samt de specifikke kriterier i dette bilag gælder for tildeling af et miljømærke til vaskemidler og skal være opfyldt i hele den periode, der omfattes af kontrakten vedrørende anvendelsesbetingelserne for mærket.

Det tilrådes de ansvarlige organer, at de ved behandlingen af ansøgningerne og overvågningen af, om kriterierne i dette bilag er opfyldt, tager hensyn til, om anerkendte miljøstyringsordninger såsom EMAS eller ISO 14001 er implementeret.

Kriterierne har til formål at:

- reducere vandforurening ved både at begrænse den anvendte mængde vaskemiddel og dets indhold af skadelige stoffer

- minimere produktionen af affald ved at begrænse mængden af primær emballage og fremme genbrug eller genvinding

- reducere energiforbruget ved at fremme vaskemidler, der virker ved lave temperaturer.

Derudover øger kriterierne forbrugernes bevågenhed over for miljøproblemer.

1. FUNKTIONEL ENHED OG REFERENCEDOSERING

1.1. Funktionel enhed

Den funktionelle enhed udtrykkes i gram pr. vask. For storvaskemidler gælder dette doseringen til 4,5 kg tøj (tørre tekstiler) og for finvaskemidler doseringen til 2,5 kg tøj (tørre tekstiler) i vaskemaskinen.

1.2. Referencedosering

Den af fabrikanten anbefalede dosering for en vandhårdhed på 2,5 mmol CaC03 pr. 1 og "normalt tilsmudsede" tekstiler anvendes som referencedosering for:

- beregning af miljøkriterierne, og

- test af vaskeevne.

Hvis en vandhårdhed på 2,5 mmol CaC03 pr. 1 ikke er relevant i de medlemsstater, hvori vaskemidlet markedsføres, skal ansøgeren specificere, hvilken dosering der skal anvendes som reference.

2. MILJØKRITERIER FOR VASKEMIDDELBESTANDDELE OG PRODUKTEMBALLAGE

2.1. Miljøkriterier for vaskemiddelbestanddele

Følgende parametre lægges til grund:

- kemiske stoffer i alt (TC)

- kritisk fortyndingsvolumen, toksicitet (KFVtox)

- phosphater (som STPP)

- uopløselige uorganiske stoffer (II)

- opløselige uorganiske stoffer (SI)

- ikke-biologisk nedbrydelige organiske stoffer (aerob) (aNBDO)

- ikke-biologisk nedbrydelige organiske stoffer (anaerob) (anNBDO)

- biokemisk filtforbrug (BOD).

Tillæg II indeholder definitioner af de parametre, der anvendes i beregningerne. Parametrene beregnes og angives i g/vask eller l/vask. De lægges sammen og vurderes under ét efter fremgangsmåden i dette dokument.

Pointberegning/vægtningsfaktorer

Nedenstående tabel sammenfatter de relevante kriterier samt dertil hørende grænseværdier, vægtningsfaktorer og maksimalt opnåelige pointsum. De formler, der skal anvendes til pointberegningen for hvert kriterium, er angivet i punkt 2.3.

Vaskemidler - pointberegnings/vægtningssystem

>TABELPOSITION>

Bemærk:

Alle værdier er angivet i g/vask undtagen KFVtox som er udtrykt i l/vask.

2.2. Kriterier for tildeling af miljømærke

Pointsummen af de otte kriterier for vaskemiddelbestanddelene skal være mindst 45.

Ingen af kriterierne må overskride grænseværdien. Produktet skal også opfylde de øvrige kriterier i bilaget.

2.3. Beregninger vedrørende miljøkriterier for vaskemiddelbestanddele

Database for vaskemiddelbestanddele (DID-liste)

Tillæg I, del A, indeholder en database (Detergent Ingredients Database, DID-liste) med de vaskemiddelbestanddele, der benyttes mest ved formulering af vaskemidler. Den skal anvendes ved beregninger vedrørende kriterierne for vaskemiddelbestanddele.

Data vedrørende belastningsfaktor, toksicitet, ikke-bionedbrydelighed (aerob), ikke-bionedbrydelighed (anaerob), opløselige/uopløselige uorganiske stoffer og biokemisk iltforbrug (BOD) er anført for de vigtigste vaskemiddelbestanddele i tillæg I, del A, og disse data skal anvendes ved beregninger i forbindelse med disse bestanddele.

Kriterierne:

- kemiske stoffer i alt

- phosphater (som STPP)

- opløselige/uopløselige uorganiske stoffer

- ikke-bionedbrydelighed (aerob/anaerob)

- BOD

beregnes for hver enkelt bestanddel ud fra dosering pr. vask, vandindhold og masseprocentdel i formuleringen, og de adderes for hver produktformulering.

Kriterierne for kritisk fortyndingsvolumen, toksicitet, beregnes for hver enkelt bestanddel (i) i formuleringen efter formlen:

>REFERENCE TIL EN GRAFIK>

Procedure for beregning af points

Ved beregningen af points anvendes følgende ligninger:

>TABELPOSITION>

Yderligere bestanddele

For nye kemiske stoffer eller yderligere bestanddele, som ikke er opført i databasen over vaskemiddelbestanddele, følges den fremgangsmåde, der er beskrevet nedenfor og i tillæg I, del B.

- Ansøgeren skal indsende forsøgsdata til det ansvarlige organ.

- Der skal indsendes data for opløselige/uopløselige uorganiske stoffer, anaerob bionedbrydelighed (ECETOC-test nr. 28, juni 1988) og biokemisk iltforbrug (BOD).

- Der skal indsendes fuldstændig dokumentation vedrørende de data, der fremlægges om bionedbrydelighed, forsvinden, langtidseffekter (NOEC-data) for fisk, daphnia magna og alger.

- Referencen for de relevante tests skal være de respektive bilag til direktiv 67/548/EØF.

I øvrigt anvendes bestemmelserne i tillæg I, del B.

Specielt gælder, at hvis der ikke foreligger fuldstændige data vedrørende langtidseffekter (NOEC), anvendes de forenklede procedurer, der er beskrevet i tillæg I, del B.

Alternative data kan i nogle tilfælde accepteres, hvis det ansvarlige organ, der behandler ansøgningen, anser dem for ækvivalente.

2.4. Andre miljøkriterier vedrørende vaskemiddelbestanddele

Visse specifikke bestanddele må ikke overskride et vist indhold i vaskemiddelformuleringen eller er udelukket som nærmere angivet nedenfor:

a) Den samlede vægt af bestanddele(1), der er eller kan blive klassificeret som farlige for vandmiljøet og tildeles risikosætning R50 (meget giftig for organismer, der lever i vand) ifølge direktiv 67/548/EØF, må ikke overstige 10 g/vask.

b) Den samlede vægt af bestanddele, der er eller kan blive klassificeret som miljøfarlige og tildeles risikosætning R50 (meget giftig for organismer, der lever i vand) eller R53 (kan forårsage uønskede langtidsvirkninger i vandmiljøet) ifølge Rådets direktiv 67/548/EØF, må ikke overstige 0,25 g/vask.

c) Phosphonater må ikke overstige 1 g/vask.

d) Overfladeal:tive stoffer i alkylphenolethoxylat-gruppen (APEO), parfumer indeholdende de aromatiske nitroforbindelser, der er anført i tillæg II, kompleksdanneren EDTA og bestanddele, der er klassificeret som kræftfremkaldende, reproduktionstoksiske eller mutagene ifølge Rådets direktiv 67/548/EØF, må ikke benyttes.

2.5. Miljøkriterier for produktemballage

Der tages kun hensyn til primæremballagen. Vaskemidler skal emballeres i enten let emballage eller beholder (karton, plastbøtte eller plastflaske).

Leveres vaskemidlet i beholder (karton, plastbøtte eller plastflaske), skal fabrikanten levere genfyldningsemballager.

Vægten af lette emballager og genfyldningsemballager må højst være 1,7 g/vask.

Vægten af beholdere må højst være 7 g/vask.

Papemballager skal bestå af 80 % genbrugsmaterialer, og plastemballager skal mærkes i henhold til ISO 1043.

3. BRUGSEGNETHED

Produktet skal med hensyn til vaskeevne sammenlignes med referencevaskemidler af samme type i EU's vaskeevnetest for miljøvaskemidler.

Produktet skal opfylde mindstekravene i den nævnte test.

4. TEST

4.1. Test af enzymers renhed for indhold af produktionsorganismer

En test af enzymers renhed skal gennemføres på enzymer, som produceres ved bioteknologiske processer og anvendes i vaskemidler, hvortil der ansøges om miljømærke. Formålet med denne test er at sikre, at der ikke findes produktionsorganismer i det færdige enzympræparat. Vækst af mikroorganismer testes sammen med specificerede antibiotika. Testproceduren for renhed skal sikre, at der ikke konstateres produktionsorganismer i en 20 ml standardanalyseprøve af det færdige enzymprodukt.

4.2. Testlaboratorier

De forskellige test skal gennemføres for ansøgerens regning på et laboratorium, som opfylder de generelle krav i EN 45001-standarden eller et tilsvarende system.

5. FORBRUGEROPLYSNING

5.1. Mærkning af emballagen

Følgende oplysninger skal være anført på eller i emballagen: "TØJVASK BLIVER MERE MILJØVENLIG, HVIS MAN:

Trin 1: Sorterer vasketøjet før vask (f.eks. efter farve, tilsmudsningsgrad og fibertype)

Trin 2: Fylder maskinen helt

Trin 3: Undlader at bruge for meget vaskemiddel, dvs. følger doseringsvejledningen

Trin 4: Fortrinsvis vasker ved lav temperatur."

Der skal kunne rekvireres yderligere oplysninger om vaskemidlet. Derfor skal der på emballagen være en påskrift om, at forbrugere, der ønsker at vide mere om vaskemidlet, kan henvende sig (skriftligt eller telefonisk) til firmaets eller forhandlerens forbrugerafdeling.

For at få forbrugerne til at undgå overforbrug af vaskemiddel og følge doseringsvejledningen, skal man kunne rekvirere et målebæger med inddelinger på højst 10 ml, hvis et sådant ikke findes i emballagen.

Følgende oplysninger skal være anført på produktet: "Dette produkt har fået tildelt Fællesskabets miljømærke, fordi det bidrager til at begrænse vandforurening, affaldsproduktion og energiforbrug.

Der er yderligere oplysninger om EU's miljømærke på følgende websted: http://europa.eu.int/ecolabel."

5.2. Doseringsvejledning

Produktemballager skal være forsynet med doseringsvejledning, og forbrugeren skal rådes til at få ledningsvandets hårdhed oplyst hos vandværket eller de lokale myndigheder.

Den anbefalede dosering skal specificeres for "normal" og "stærkt" tilsmudsede tekstiler og for de forskellige vandhårdheder, der er relevante for de pågældende lande; i forhold til vægten af tøjmængden. Hvis doseringsvejledningen er vist med et målebæger, skal målebægerets volumen (i ml) også være tydeligt angivet på emballagen.

Vaskeevnen skal angives for "normalt tilsmudset" tøj for de forskellige vandhårdhedsgrader.

Den anbefalede dosering for vandhårdhedsgrad 1 (blødt) - "normalt tilsmudset" og højeste vandhårdhedsgrad (3 eller 4) - "stærkt tilsmudset" må ikke afvige indbyrdes med en faktor på mere end 2.

Den referencedosering, der er anvendt ved test af vaskeevne og beregning af miljøkriterier, skal være den samme som den anbefalede dosering for "normalt tilsmudsede" tekstiler og en vandhårdhed på 2,5 mmol CaCO3/l i den medlemsstat, hvor testen er udført.

Er kun en vandhårdhed på mindre end 2,5 mmol CaCO3/l medtaget i vejledningen, skal den maksimale dosering, der anbefales for "mormalt tilsmudset" tøj, være lavere end førnævnte referencedosering.

5.3. Oplysning om og mærkning af bestanddele

Kommissionens henstilling 89/542/EØF af 13. september 1989 om mærkning af vaske- og rengøringsmidler(2) skal anvendes:

Følgende grupper af bestanddele skal deklareres uanset indholdet:

- Enzymer: Enzymtyper (f.eks. protease, lipase)

- Konserveringsmidler: Karakterisering og mærkning efter IUPAC-nomenklaturen

- Desinfektionsmidler: Karakterisering og mærkning efter IUPAC-nomenklaturen.

Hvis produktet indeholder parfume, skal dette angives på emballagen.

(1) Ved "bestanddele" forstås enten stoffer eller præparater.

(2) EFT L 291 af 10.10.1989, s. 55.

Tillæg I

DATABASE FOR VASKEMIDDELBESTANDDELE OG ANVENDT FREMGANGSMÅDE FOR BESTANDDELE, SOM IKKE ER MEDTAGET I DATABASEN

A) De nedenfor anførte data for de mest almindeligt anvendte vaskemiddelbestanddele skal anvendes ved beregningen af miljøkriterierne (se nedenstående tabel)

DATABASE FOR VASKEMIDDELBESTANDDELE

>TABELPOSITION>

Bemærkninger:

J= Ja

KF= Korrekturfaktor, anvendes på doseringer i gram pr. vask

0= Anvendes ikke

NOEC= Nuleffektkoncentration

LTE= Langtidseffekt

THOD= Teoretisk iltforbrug

B) Følgende fremgangsmåde anvendes, hvor den er relevant, i tilfælde af bestanddele, som ikke er medtaget i DID-listen

Toksicitet i vand

De laveste validerede langtidseffekter (LTE)-data fra: fisk, Daphnia magna eller alger bør tages i betragtning ved beregning af kriteriet for kristisk fortyndingsvolumen (toksicitet).

I tilfælde, hvor data om homologe og/eller QSAR (kvantitative strukturaktivitetsrelationer) anvendes, bør der overvejes en korrektion for de endeligt udvalgte LTE-data.

I tilfælde af manglende LTE-data skal følgende procedure anvendes til at anslå LTE-dataene ved anvendelse af de specificerede usikkerhedsfaktorer (UF) på dataene for de mest følsomme arter:

Ikke-overfladeaktive stoffer

>TABELPOSITION>

Afvigelser fra denne regel kan finde sted, hvis det kan påvises, at lavere faktorer eller data er videnskabeligt begrundede.

Overfladeaktive stoffer

>TABELPOSITION>

I det sidste af de ovenfor anførte tilfælde kan der kun anvendes en usikkerhedsfaktor på 20 i stedet for 50, hvis der foreligger 1-2 L(E)C50 (LC50 i tilfælde af toksicitet hos fisk, EC50 i tilfælde af toksicitet hos Daphnia eller alger) data, og hvis det fra oplysninger om andre forbindelser kan konkluderes, at de mest følsomme arter er blevet testet. En sådan regel kan kun anvendes inden for en gruppe af homologe. Det understreges, at de anvendte LTE-værdier (langtidseffekt) skal være konsistente inden for en gruppe af homologe med hensyn til indflydelsen fra f.eks. længden af alkylkæden for LAS (lineær alkylbezensulfonat) eller antallet af ethoxylatgrupper (EO) for alkoholethoxylat, hvis sådanne QSARs kan fastslås.

Enhver afvigelse fra det ovenfor beskrevne skema skal være velbegrundet for de specifikke kemiske stoffers vedkommende.

Belastningsfaktorer

Belastningsfaktorer opstilles i overensstemmelse med Kommissionens direktiv 93/67/EØF af 20. juli 1993 om fastsættelse af principperne for vurderingen af risikoen for mennesker og miljøet ved stoffer, der anmeldes i overensstemmelse med Rådets direktiv 67/548/EØF(1), senest ændret ved Kommissionens direktiv 98/98/EF, og Rådets forordning (EØF) nr. 793/93(2).

Ikke-biologisk nedbrydelige (anaerobt) organiske stoffer: rutediagram til definering af korrektionsfaktorer (KF)(3)

>PIC FILE= "L_1999187DA.006501.EPS">

(1) EFT L 227 af 8.9.1993, s. 9.

(2) EFT L 84 af 5.4.1993, s. 1.

(3) Korrektionsfaktorer skal fastsættes på grundlag af bestanddelenes egenskaber og anvendes ved dosering udtrykt i g/vask.

Tillæg II

DEFINITIONER I FORBINDELSE MED MILJØKRITERIER

1. Kemiske stoffer i alt

Kemiske stoffer i alt er dosering minus vandindhold, udtrykt i g/vask.

2. Kritisk fortyndingsvolumens (toksicitet) (KFVtox)

KFVtox beregnes for hver bestanddel i formuleringen i overensstemmelse med de respektive data for belastningsfaktorer (LF) og langtidseffekter (LTE) i databaselisten, udtrykt i l/vask:

>REFERENCE TIL EN GRAFIK>

KFVtox for produktet er summen af alle bestanddeles KFVtox i l/vask.

3. Phosphater (i form af STPP)

Vægt pr. vask af alle uorganiske phosphater, udtrykt som STPP i g/vask.

4. Uopløselige uorganiske stoffer

Vægt pr. vask af alle bestanddele, der er uopløselige uorganiske stoffer (se databaselisten), i g/vask.

5. Opløselige uorganiske stoffer

Vægt pr. vask af alle bestanddele, der er opløselige uorganiske stoffer (se databaselisten), i g/vask.

6. Ikke-biologisk nedbrydelige organiske stoffer (aerob)

Vægt pr. vask af alle bestanddele, som er aerobt ikke-biologisk nedbrydelige organiske stoffer (se databaselisten), i g/vask.

7. Ikke-biologisk nedbrydelige organiske stoffer (anaerob)

Vægt pr. vask af alle bestanddele, som er anaerobt ikke-biologisk nedbrydelige organiske stoffer, under anvendelse af de respektive korrektionsfaktorer (se databaselisten), i g/vask.

8. Biokemisk iltforbrug (BOD)

For hver enkelt bestanddel i beregnes BOD i g O pr. vask på grundlag af THOD-dataene i databaselisten, dvs.

>REFERENCE TIL EN GRAFIK>

Produktets BOD er summen af alle bestanddeles BOD i g O pr. vask. THOD kan kun benyttes for bionedbrydelige stoffer.

9. Storvask

Storvaskemidler lægger vægt på vaskeevnen (fjernelse af snavs og pletter). Et vaskemiddel betragtes som storvaskemiddel, medmindre fabrikantens anprisninger fremhæver "skånsom vask" (lav temperatur eller sarte fibre og farver).

10. Nitromoskus

Moskusxylen: 5-tert-butyl-2,4,6-trinitro-m-xylen

Moskusambrette: 4-tert-butyl-3-methoxy-2,6-dinitrotoluen

Mosken: 1,1,3,3,5-pentamethyl-4,6-dinitroindan

Moskustibetin: 1-tert-butyl-3,4,5-trimethyl-2,6-dinitrobenzen

Muskusketon: 4'-tert-butyl-2',6'-dimethyl-3',5'-dinitroacetaphenon.

Tillæg III

DATA OG ØVRIGE OPLYSNINGER, SOM ANSØGEREN SKAL FREMSENDE TIL DET ANSVARLIGE ORGAN, SOM MODTAGER ANSØGNINGEN OM ET MILJØMÆRKE

1.1. Deklarering af produktformulering og beregning af kriterier

Den ansvarlige myndighed skal af den fabrikant, som ansøger om miljømærket, kræve følgende forelagt:

- den nøjagtige formulering af produktet

- den eksakte kemiske beskrivelse af bestanddelene (f.eks. identifikation i henhold til IUPAC, CAS-nummer, brutte- og strukturformler, renhed, type og procent urenheder og tilsætningsstoffer; for blandinger f.eks. overfladeaktive stoffer: DID-nummer, sammensætning og fordeling af homologer, isomerer og handelsnavn); analytisk bevis for sammensætningen af overfladeaktive stoffer

- den nøjagtige tonnage af det produkt, som er bragt på markedet (indberettes pr. 1. marts for foregående år)

- en detaljeret beregning af kriterierne

- en testrapport for renheden af enzymer i henhold til punkt 4.1 i bilaget til nærværende beslutning samt en attest for, at produktet ikke indeholder produktionsorganismer.

- en erklæring om, at:

- produktet ikke indeholder det overfladeaktive stof alkylphenolethoxylat (APEO), parfumer indeholdende de aromatiske nitroforbindelser, hvortil der er henvist i tillæg II, og det kompleksdannende middel EDTA samt bestanddele, der er klassificeret som kræftfremkaldende, reproduktionstoksiske og mutagene, jf. direktiv 67/548/EØF og 88/379/EØF.

- phsophonater ikke overstiger 1 g/vask.

1.2. Test af vaskeevne

Ansøgeren skal fremsende resultaterne af testen af vaskeevnen til det ansvarlige organ.

1.3. Doseringsudstyr, emballering og forbrugeroplysning

For at påvise, at ovennævnte krav er opfyldt, skal det ansvarlige organ kræve, at ansøgeren indsender en original pakning af produktet med doseringsudstyr.

I tilfælde af forskelle med hensyn til de forskellige nationale markeder og forskellige emballagestørrelser skal alle disse data kræves.

1.4. Ansøgning om miljømærke for vaskemidler

Det ansvarlige nationale organ kan foretage kontrolbesøg på den ansøgende virksomhed og besøge produktions- og pakningsfaciliteterne.

Det ansvarlige organ skal selv sikre, at ansøgninger fremsendes i overensstemmelse med de relevante krav i forordning (EØF) nr. 880/92 og de tilhørende proceduremæssige krav.

Tillæg IV

FORKORTELSER

APEO: Alkylphenolethoxylater

BOD: Biokemisk iltforbrug

DID: Detergents Ingredients Database

EC50: Virkningskoncentration (den koncentration, hvor 50 % af testorganismerne viser en virkning inden for et defineret tidsrum)

ECETOC: Det Europæiske Center for Økotoksikologi og Kemiske Stoffers Toksikologi

EDTA: Ethylendiamintetraacetat

EN: Europæisk standard

EOs: Ethoxylatgrupper

ISO: Den Internationale Standardiseringsorganisation

IUPAC: Den Internationale Sammenslutning for Ren og Anvendt Kemi

KF: Korrektionsfaktor

KFVtox: Kritisk fortyndingsvolumen (toksicitet)

LC50: Dødelig koncentration (koncentration, hvor 50 % af testorganismerne dør inden for et bestemt tidsrum)

LTE: langtidseffekt

NOEC: Nuleffekt koncentration (i en kronisk test)

Pow: Fordelingskoefficient octanol/vand

QSARs: Kvantitative struktur/aktivitetsrelationer

RB: Umiddelbar bionedbrydelighed

STPP: Trinatriumpolyphosphat

THOD: Teoretisk iltforbrug

UF: Usikkerhedsfaktor